
Parlamentul  României

Camera  Deputaţilor

Bucureşti, 23.09.2013





                                              Nr.4c-3/322/2009
P.L.x 384/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.62/2009 pentru modificarea şi completarea unor acte normative din domeniul feroviar, transmis cu adresa nr.P.L.x 384 din 7 septembrie 2009.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.4c-3/322/2009
P.L.x 384/2009
R A P O R T

asupra proiectului de Lege privind aprobarea Ordonanţei de urgenţă 

a Guvernului nr.62/2009 pentru modificarea şi completarea 

unor acte normative din domeniul feroviar

În conformitate cu prevederile art.95 şi 115 Regulamentul Camerei Deputaţilor, republicat, Comisia pentru industrii şi servicii a fost sesizată pentru avizarea şi dezbaterea pe fond a proiectului de Lege privind aprobarea Ordonanţei de urgenţă a Guvernului nr.62/2009 pentru modificarea şi completarea unor acte normative din domeniul feroviar, transmis cu adresa nr.P.L.x 384 din 7 septembrie 2009 şi înregistrat la comisie sub nr.23/322/2009 din 7 septembrie 2009.

Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.
Proiectul de Lege a fost adoptat de Senat în şedinţa din 1 septembrie 2009.
Proiectul de lege a fost avizat favorabil de Consiliul Legislativ, cu avizul nr.553 din 28 mai 2009.
Comisia juridică, de disciplină şi imunităţi şi Comisia pentru politică economică, reformă şi privatizare au avizat favorabil proiectul de lege, cu avizul nr.PLx 384 din 16.09.2009, respectiv nr.21/238/2009 din 16.09.2009.
Proiectul de lege are ca obiect de reglementare modificarea şi completarea unor acte normative din domeniul feroviar, respectiv Ordonanţa de urgenţă a Guvernului nr.12/1998 privind transportul pe căile ferate române şi reorganizarea Societăţii Naţionale a Căilor Ferate Române şi Ordonanţa Guvernului nr.89/2003 privind alocarea capacităţilor de infrastructură feroviară şi tarifarea utilizării infrastructurii feroviare, în scopul alinierii acestora la Directiva 2007/58/CE a Parlamentului European şi a Consiliului din 23 octombrie de modificare a Directivei 91/440/CE a Consiliului privind dezvoltarea căilor ferate comunitare şi la Directiva 2001/14/CE privind alocarea capacităţilor de infrastructură feroviară şi tarifarea utilizării infrastructurii feroviare, publicată în Jurnalul Oficial al Uniunii Europene (JOUE) cu nr.L315 din 3 decembrie 2007.
Membrii Comisiei pentru industrii şi servicii au examinat proiectul de lege şi documentele conexe în şedinţa din 18 septembrie 2013. 
La lucrările comisiei au fost prezenţi 28 deputaţi din totalul de 32 deputaţi membri ai comisiei.

La dezbateri au participat, din partea Ministerului Transporturilor, domnul Bogdan Găurean - secretar de stat şi doamna Carmen Pop – şef serviciu.

În urma dezbaterilor, membrii comisiei au hotărât, în unanimitate, adoptarea proiectului proiectului de Lege privind aprobarea Ordonanţei de urgenţă a Guvernului nr.62/2009 pentru modificarea şi completarea unor acte normative din domeniul feroviar, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

                               PREŞEDINTE,                                 SECRETAR,

                                 Iulian Iancu                                    Radu Ţîmpău
Consilier parlamentar, Ioan Bivolaru
Consultant parlamentar, Monica Tudor

